Τζίντζερ Λιν

Καριέρα στο χώρο της πορνογραφίας

Η Λιν γεννήθηκε στο Ρόκφορντ της πολιτείας του Ιλινόις το 1962. Σε ηλικία 20 ετών και μετά το θάνατο του παππού της -τον οποίο όπως έχει δηλώσει θεωρούσε το μοναδικό θετικό πρότυπο στην ζωή της- μετακομίζει στην Καλιφόρνια. Συζεί με το φίλο της, αλλά όντας η κύρια πηγή εισοδημάτων στη σχέση γρήγορα βρίσκεται σε αναζήτηση μιας καλύτερα αμειβόμενης δουλείας. Το Σεπτέμβριο του 1983 απαντάει σε μια αγγελία του πρακτορείου μοντέλων World Modeling Agency και προσλαμβάνεται αμέσως. Ακολουθεί μια εμφάνιση στο περιοδικό Πέντχαουζ και γυμνές φωτογραφίσεις σε άλλα περιοδικά που την κάνουν γνωστή στο χώρο της "ψυχαγωγίας για ενηλίκους". Το Δεκέμβριο του ίδιου έτους κάνει την πρώτη της εμφάνιση σε πορνογραφική ταινία, στο φιλμ Surrender in Paradise και γιορτάζει παράλληλα τα 21α γενέθλια της στη Χαβάη όπου γίνονται τα γυρίσματα.
Η δημοφιλία της εκτινάσσεται αμέσως στα ύψη και σύντομα γίνεται μια από τις μεγαλύτερες σταρ του πορνογραφικού σινεμά. Είχε τη δική της σειρά βίντεο στη Vivid Entertainmnet,μια από τις πιο κραταιές εταιρίες του χώρου, ενώ κορυφαία στον τομέα περιοδικά και οργανισμοί την κατατάσσουν στις υψηλότερες θέσεις των προτιμήσεων των θεατών. Το 1985 ψηφίζετε από το περιοδικό AVN "στάρλετ της χρονιάς" και ακολουθούν πολυάριθμες βραβεύσεις. Οι πιο γνωστές εμφανίσεις της αυτά τα πρώτα χρόνια της καριέρας της είναι με τις ταινίες Ten Little Maidens, Kinky Business, Slumber Party και Pleasure Hunt.
Η εξωτερική της εμφάνιση κατά τη διάρκεια του απόγειου της καριέρας της (1984-1986) παραπέμπει αρκετά στην τότε εμφάνιση της ποπ ντίβας Μαντόνα. Οι βασικοί λόγοι της γρήγορης αποδοχής και της μεγάλης της δημοφιλείς στο αντρικό κοινό είναι δύο. Η Λιν συμμετείχε συχνά σε σκηνές με πρωκτικό σεξ και διπλή διείσδυση σε μια εποχή που τέτοιες πρακτικές ήταν σπανιότατες και ιδίως σε σταρ τέτοιου βεληνεκούς. Σε όλες της ταινίες τις περιλαμβάνονταν μια τουλάχιστον λεσβιακή σκηνή κάτι που επίσης την έκανε εξαιρετικά δημοφιλή. Ένα από τα πιο χαρακτηριστικά γνωρίσματα των ερμηνειών της είναι η χρήση ενός πολύ ακραίου και συχνά ευφάνταστου λεξιλογίου στους ερωτικούς διαλόγους με τους παρτενέρ της. Κέρδισε τον πρώτο τίτλο Vivid Girl που δόθηκε ποτέ, σε έναν άτυπο διαγωνισμό με την εξίσου δημοφιλή -και ανήλικη τότε- Τρέισι Λορντς. Στη περίφημη δίκη που ακολούθησε την αποκάλυψη του σκανδάλου της συμμετοχής ανήλικης σε πορνογραφικές παραγωγές, κλήθηκε να καταθέσει υπέρ της Λορντς και εναντίον των παραγωγών. Αρνήθηκε, και σύμφωνα με την ίδια, μπήκε στο στόχαστρο των κρατικών υπηρεσιών αφού λίγο μετά ακολούθησε δίωξη της από την εφορεία για ψευδή φορολογική δήλωση.
Το Φεβρουάριο του 1986, αποσύρεται από το χώρο του πορνό και προσπαθεί να σταδιοδρομήσει στο χώρο του κινηματογράφου χρησιμοποιώντας το κανονικό της όνομα Τζίντζερ Λιν Άλλεν. Εμφανίζεται σε αρκετές ταινίες, τηλεοπτικές σειρές και στα βίντεο της πολύ γνωστής και επιτυχημένης σειράς παιχνιδιών Wing Commander. Από τη δεκαετία του '90 και μέχρι σήμερα εμφανίζεται περιστασιακά σε ταινίες πορνό συμμετέχοντας συνήθως σε λεσβιακές σκηνές.

Προσωπική ζωή

Διατηρούσε μακροχρόνια σχέση με το γνωστό ραδιοφωνικό παραγωγό Ραλφ Χέρμαν. Το 1991 καταδικάστηκε και εξέτισε 4μηνη φυλάκιση για ψευδή φορολογική δήλωση. Έχει επίσης νοσηλευτεί σε κέντρο αποτοξίνωσης για απεξάρτηση από την κοκαΐνη. Το διάστημα 1990-1992 είχε σχέση με το γνωστό ηθοποιό του Χόλιγουντ Τσάρλι Σιν, τον οποίο συντρόφευε κατά τη διάρκεια του δικού του προγράμματος αποτοξίνωσης και επανένταξης. Τόσο ο Τσάρλι Σιν όσο και ο πατέρας του, επίσης διάσημος ηθοποιός Μάρτιν Σιν υποστήριξαν έμπρακτα τη Λιν στη δικαστική της διαμάχη με την εφορία, γράφοντας επιστολές προς το δικαστήριο